stanford-oval/wikipedia huggingface dataset:
Paluu riemuleirille
Juoni

Lauma esimurrosikäisiä poikia saapuu kahdeksi kuukaudeksi Pinewoodin kesäleirille, jonka vastarannalla on samanikäisten tyttöjen leiri. Reippaan ulkoilmaelämän sijasta pojat kiinnostuvatkin aivan muista asioista, oppimestarinaan leirin henkilökunnan nuoria naisia alituiseen flirttaileva teini-ikäinen valvoja Dennis (Fox). Myös leirinjohtajan lemmenkipeä vaimo saa osaltaan kaikkien ajatukset harhailemaan.
Rooleissa

| 0 | 1 | 2 |
| --- | --- | --- |
|  Michael J. Fox  | … |  Dennis Baxter   |
|  Nancy McKeon  | … |  Rhonda Malone   |
|  Caren Kaye  | … |  Margo Klopper   |
|  Adam Baldwin  | … |  Ike Dimick   |
|  Robert Klein  | … |  ”Big Irv” Klopper   |
|  Joe Wright  | … |  Jerry Disbro   |
|  Thomas Nowell  | … |  Brian Firestone   |
|  Matthew Shugailo  | … |  Toby Kaplan   |
|  Derek Googe  | … |  Bobby Novak   |
|  Cary Guffey  | … |  Timmy Mezzy   |
|  Cameron Arnett  | … |  Steve Sawyer   |
Vastaanotto

Elokuva julkaistiin Suomessa VHS-videona vuonna 1989. Suomenkielinen nimi ei viittaa jatko-osaan, vaan pikemminkin Michael J. Foxista suuren tähden tehneisiin Paluu tulevaisuuteen -sarjan elokuviin, joista ensimmäinen tuli ensi-iltaan niin ikään vuonna 1985 ja toinen videon julkaisuvuonna 1989. Video-oppaan Bello Romanon mielestä elokuva on kaavamainen mutta katsottava nuorisokohellus, jolle hän antoi kaksi tähteä viidestä.
Playing with Numbers

| ”Playing with Numbers” Molly Sterling |
| --- | --- | --- |

Singlen tiedot
 Julkaistu: 9. helmikuuta 2015
 Formaatti: Digitaalinen
 Tekijä(t): Greg French, Molly Sterling
 Tuottaja(t): Greg French, Molly Sterling
 Tyylilaji: Pop, vaihtoehtorock, piano rock
 Kesto: 03.05
| Playing with Numbers |
| --- | --- |

Kappaleen tiedot
Esittäjä(t):  Molly Sterling
Säveltäjä(t):  Greg French, Molly Sterling
Sanoittaja(t):  Greg French, Molly Sterling
Euroviisutiedot
Vuosi:  2015
Maa:  Irlanti
Kieli:  englanti
Sijoitus semifinaalissa:  12.
Pisteet semifinaalissa:  35
Sanat:  sanoitus
Video:  videolinkki
Playing with Numbers on irlantilaisen laulaja-lauluntekijä Molly Sterlingin kappale, joka edusti Irlantia Eurovision laulukilpailussa 2015.
Kappale kilpaili toisessa semifinaalissa, jossa se sai 35 pistettä, jäi sijalle 12 eikä selviytynyt finaaliin.
Käännös suomeksi
Paul Raci

Paul Raci (s. 7. huhtikuuta 1948, Chicago, Illinois, Yhdysvallat) on yhdysvaltalainen näyttelijä. Hänet tunnetaan parhaiten roolistaan elokuvassa Metallin soundi (2019).
Filmografia > Elokuvat

| Vuosi | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 2004 | Fighting Tommy Riley | Fighting Tommy Riley | Bob Silver |
| 2019 | Metallin soundi | Sound of Metal | Joe |
| 2022 | Butcher's Crossing | Butcher's Crossing |  |
Filmografia > Televisiosarjat

| Vuosi | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 1992 | Baywatch | Baywatch | Dan |
| 1992 | L.A. Law | L.A. Law | Agentti Gruber |
| 1995 | Æon Flux | Æon Flux | Useita rooleja |
| 2002 | Teho-osasto | ER | Spencer |
| 2004 | Oikeus ja kohtuus | The Practice | Ralph Spinaci |
| 2006 | Las Vegas | Las Vegas | Kenny Roman |
| 2006 | Lucky Louie | Lucky Louie | Cal |
| 2006 | Heroes | Heroes | Ernie |
| 2010 | Puisto-osasto | Parks and Recreation | Eugene |
| 2010 | Valitut | Persons Unknown | Sherman Golightly |
| 2018 | Goliath | Goliath | Dwight |
| 2019 | Baskets | Baskets | Bart |
| 2023 | Perry Mason | Perry Mason | Lydell McCutcheon |
Palkinnot ja ehdokkuudet > Bafta-palkinnot

| Vuosi | Elokuva | Palkinto | Lopputulos |
| --- | --- | --- | --- |
| 2021 | Metallin soundi | Paras miessivuosa | Ehdokkuus |
Palkinnot ja ehdokkuudet > Oscar-palkinnot

| Vuosi | Elokuva | Palkinto | Lopputulos |
| --- | --- | --- | --- |
| 2021 | Metallin soundi | Paras miessivuosa | Ehdokkuus |
Aiheesta muualla

Paul Raci Internet Movie Databasessa. (englanniksi)
Paul Raci Elonetissä.
Petr Kalina

| Petr Kalina> Henkilötiedot |
| --- | --- |
Syntynyt: 9. heinäkuuta 1997 (ikä 27) Roudnice, Tšekki
Kansalaisuus:   Tšekki
Jääkiekkoilija
Pelipaikka:  puolustaja
Maila:  vasen
Pituus:  183 cm
Paino:  77 kg
Seura
Seura:  HK Hradec Králové
Sarja:  Extraliga
Pelaajaura
Pääsarjaura:  2015–
Aik. seurat:  HC Sparta Praha (ČEL)
Petr Kalina (s. 9. heinäkuuta 1997 Roudnice) on tšekkiläinen jääkiekkoilija, pelipaikaltaan puolustaja. Hän edustaa Tšekin Extraligassa pelaavaa HK Hradec Královéa. Kalina laukoo vasemmalta.
Aiheesta muualla

Petr Kalina The Internet Hockey Databasessa (englanniksi)
Petr Kalina Eurohockey.com. (englanniksi)
Petr Holík

| Petr Holík |
| --- | --- |

Henkilötiedot
Syntynyt: 3. maaliskuuta 1992 (ikä 32) Zlín, Tšekkoslovakia
Kansalaisuus:   Tšekki
Jääkiekkoilija
Pelipaikka:  keskushyökkääjä
Maila:  vasen
Pituus:  172 cm
Paino:  74 kg
Seura
Seura:  HC Kometa Brno
Sarja:  Extraliga
Pelaajaura
Pääsarjaura:  2010–
Aik. seurat:  PSG Zlín   Severstal Tšerepovets (KHL)   BK Mladá Boleslav
Petr Holík (s. 3. maaliskuuta 1992 Zlín, Tšekkoslovakia) on tšekkiläinen jääkiekkoilija, joka edustaa Extraligassa pelaavaa HC Kometa Brnoa. Hän on pelipaikaltaan keskushyökkääjä. Holík laukoo vasemmalta. Hän on kaksinkertainen Extraligan mestari.
Ura

Holíkin ensimmäinen seura Tšekin pääsarjatasolla oli PSG Zlín, jossa hän pelasi vuosina 2010-2017. Kaudella 2015–2016 hän rikkoi piste-ennätyksensä nakuttamalla 41 tehopistettä 52:ssa ottelussa. Hän siirtyi KHL:n Severstaliin, jossa hän ehti pelata 10 ottelua tehoin 1+2=3. Hän siirtyi takaisin Extraligaan, HC Kometa Bron riveihin kaudeksi 2018–19.
Pegasus (vakoiluohjelma)
Valmistaja

Pegasuksen valmistaja NSO Group lienee menestyksekkäin, kiistellyin ja vaikutusvaltaisin niistä uusista israelilaisista yrityksistä, jotka ovat tehneet maastaan vakoiluohjelmien keskuksen. Niv Karmi, Shalev Hulio ja Omri Lavie perustivat NSO:n vuonna 2010 ja ottivat sen nimeksi omien etunimiensä alkukirjaimet. Yritys toimi tuolloin kibbutsilla entisessä kanalassa. Nykyään sillä on 800 työntekijää ja se sijaitsee Herzliyyassa Tel Avivin lähellä. Yrityksen on sanottu olevan miljardin dollarin arvoinen. Yrityksen omistaa Berkeley Research Group.
NSO Groupin vakoiluohjelmat tulivat julki vuonna 2016, kun Yhdistyneiden arabiemiirikuntien ihmisoikeusaktivisti epäili vastaanottamaansa tekstiviestiä ja antoi sen kyberturvallisuuslaboratorion analysoitavaksi.  Yhtiön muihin tuotteisiin kuuluu tekoälytyökalu Maestro, joka rakentaa salakuuntelun kohteista kerättyjen tietojen avulla malleja, joiden perusteella ohjelma ilmoittaa muutoksista kohteen käytöstavoissa.
NSO on kiistänyt osallisuutensa Downing Streetin ja Khashoggin vakooiluun. NSO väittää toisaalta olevansa tietämätön asiakkaittensa puuhista mutta toisaalta saavansa välittömästi tiedon kaikista sen ohjelmalla tehdyistä tietomurroista. Kun asiakas ostaa Pegasuksen, NSO:n työryhmä matkustaa asiakkaan luokse asentamaan ohjelmistoa pyörittävän koneen, ja koneesta kulkee NSO:lle yhteys, jonka kautta NSO pääsee käsiksi kaikkeen mitä asiakas laitteilla tekee.
Vuonna 2022 NSO oli ajautunut ongelmiin. Moody's arvioi NSO:n luottoluokitukseltaan huonoksi. Velkojat painostavat NSO:ta myymään tuotteitaan ihmisoikeuksia rikkoville maille, jotka suostuisivat maksamaan tuotteesta enemmän. Facebook (nykyisin Meta) ja Apple ovat haastaneet NSO Groupin oikeuteen. Yhdysvaltain presidentti Joe Biden laittoi yrityksen mustalle listalle, mikä tarkoittaa, että yhdysvaltalaisten yritysten ei ole sallittua myydä teknologiaa NSO Groupille. Khashoggin murhan jälkeen monet pettyneet työntekijät jättivät NSO:n.
Entiset NSOn työntekijät perustivat toisen vakoiluohjelmia valmistavan yrityksen Candirun vuonna 2014. Sittemmin Candirun ohjelmia on löydetty turkkilaisten ja palestiinalaisten aktivistien puhelimista. Entisiä NSOn työntekijöitä on mukana myös QuaDream-yhtiössä, joka on Saudi-Arabian palkkalistoilla. Muiden muassa Ehud Barak työskentelee Paragon-yhtiölle, joka myy Telegram- ja Signal-viestintäpalveluiden murtamiseen sopivia työkaluja Yhdysvaltain viranomaisille. Samantapaisia vakoiluvälineitä rakentavat myös valtiolliset toimijat, kuten Venäjä ja Kiina. Kiina toimittaa vakoiluvälineitään Afrikan maihin.
Käyttäjät

Pegasuksen käyttäjien tarkkaa lukumäärää ei tiedetä. Sitä käytetään ainakin 45:ssä maassa. Käyttäjiä ovat niin autoritaariset kuin demokraattisetkin hallitukset.  Ne käyttävät Pegasusta toisaalta valvoessaan rikollisia, mutta toisaalta seuratessaan poliitikkoja, toimittajia, lakimiehiä ja toisinajattelijoita.
Saksan, Puolan ja Unkarin viranomaiset ovat myöntäneet käyttävänsä Pegasusta. Käyttäjiin kuuluu myös Belgia. Itse asiassa NSO:n mukaan lähes kaikki Euroopan hallitukset käyttävät Pegasusta. NSO:lla sanotaan olevan Euroopassa monopoli alallaan. Yhdysvalloissa FBI on ainakin testannut Pegasusta, mutta kieltää käyttävänsä sitä. CIA on maksanut Djiboutille Pegasuksen hankinnasta.
Kohteet

Vuonna 2021 henkilöt yli 50 maassa olivat olleet Pegasuksen kohteina. Toimittajaryhmälle vuodettu lista sisälsi kohteina olleiden henkilöiden yhteystiedot, ja niitä oli 50 000 kappaletta. Skandaalien jälkeen NSO on ilmoittanut estäneensä ohjelman käytön yhdysvaltalaisten ja brittiläisten puhelinten salakuunteluun.
Esimerkiksi Meksikossa Pegasus auttoi viranomaisia huumekartellijohtaja El Chapon pidätyksessä vuonna 2016. Meksikossa ohjelma löydettiin myös useista murhatun toimittajan läheisten puhelimista. Saudi-Arabian hallitus käytti sitä toimittaja Jamal Khashoggin jäljittämiseen. Pegasuksen kohteina ovat olleet myös Ranskan presidentti Emmanuel Macron, Etelä-Afrikan presidentti Cyril Ramaphosa ja Amazon-yhtiön Jeff Bezos (Khashoggin työnantajan The Washington Postin omistaja). Meduza-uutissivuston toimitusjohtajan Galina Timtšenkon puhelimeen asennettiin Pegasus. Vuonna 2022 kävi ilmi, että suomalaisia diplomaatteja oli vakoiltu Pegasuksen avulla. Pegasuksen avulla on vakoiltu myös Katalonian itsenäisyyttä ajavia aktivisteja ja heidän juristejaan, Katalonian presidenttiä ja Euroopan parlamentin edustajia – todennäköisesti Espanjan hallituksen toimesta. Arabiemiraatit on vakoillut sen avulla Dubain hallitsijan vaimoa. Vuosina 2020–2021 Britannian ulkoministeriön laitteisiin murtauduttiin Pegasuksen avulla ainakin viisi kertaa Arabiemiraateista, Intiasta ja Kyproksesta. Pegasuksen kohteiksi ovat joutuneet palestiinalaiset aktivistit, Euroopan komission virkamiehet, Djiboutin hallituksen jäsenet kuten pääministeri,  Ruandan oppositiopuolueen jäsenet, El Salvadorin journalistit ja USA:n hallituksen ulkomailla toimivat työntekijät.
Philadelphian kansainvälinen lentoasema

Philadelphian kansainvälinen lentoasema (engl. Philadelphia International Airport; IATA: PHL, ICAO: KPHL) on julkinen lentoasema Philadelphiassa. Se on Delaware Valleyn ja Philadelphian suurin lentoasema, ja kaikki lentoliikenne mitattuna maailman 11:nneksi vilkkain lentoasema 492 038 vuosittaisella lennollaan (2008). Lentoasema oli yksi US Airwaysin keskuksista.
Lentoasemalla on neljä kiitotietä ja seitsemän terminaalia. Sen läntinen osa sijaitsee Delawaren piirikuntaan kuuluvan Tinicumin alueella.
Aiheesta muualla

Kuvia tai muita tiedostoja aiheesta Philadelphian kansainvälinen lentoasema Wikimedia Commonsissa
Lentoaseman sivusto (englanniksi)
Philadelphian kansainvälinen lentoasema (Form 5010 PDF) (englanniksi)
Petoskey

| Petoskey |
| --- | --- |

Valtio:  Yhdysvallat
Osavaltio:   Michigan
Piirikunta:  Emmet
Pinta-ala:  
 – Kokonaispinta-ala:  13,83 km²
 – Josta vettä:  0,52 km² 
Väkiluku (2020):  5 877
 – Väestötiheys:  420 as./km²
 
 https://www.petoskey.us 
Infobox OKVirheellinen NIMI-arvo: 
Petoskey on kaupunki Michiganin osavaltiossa, Yhdysvalloissa. Sen väkiluku oli 5 877 vuonna 2020. Kaupunki toimii Emmetin piirikunnan hallintokeskuksena.
Väestö

Vuonna 2020 Petoskeyn 5 877 asukkaasta valkoisia oli 92,7 %, alkuperäisasukkaita 2,4 %, mustia 0,8 % ja aasialaisia 0,3 %. Vuonna 2019 3,3 % asukkaista puhui kotonaan jotain muuta kieltä kuin englantia ja 1,7 % asukkaista oli syntynyt ulkomailla.
Kuvia kaupungista

Petoskeyn kaupungintalo.
Emmetin piirikunnan rakennus.
Aiheesta muualla

Kuvia tai muita tiedostoja aiheesta Petoskey Wikimedia Commonsissa
Polvitaivelihas

Polvitaivelihas näkyy kuvassa ylhäällä keskellä
Polvitaivelihas (lat. musculus popliteus) on kolmionmuotoinen lihas ja se kuuluu takaraajan lihaksiin. Polvitaivelihas lähtee reisiluun lateraalisesta nivelnastasta ja päättyy sääriluun kaudaaliselle pinnalle. Sen tehtäviin kuuluu polvinivelen koukistus ja säären sisäänkierto.
Polvilumpio

Polvilumpio (lat. patella) on kolmionmuotoinen luu, joka sijaitsee nelipäisen reisilihaksen jänteessä. Se liikkuu pitkin reisiluun alaosan etupintaa polven koukistuessa ja ojentuessa. Polvilumpio yhdistää nelipäisen reisilihaksen jänteet yhdellä alapuolisella jänteellä sääriluuhun. Kyseisiä jänteitä tarvitaan jalan ojentamiseen.
Polven luut ja jänteet
Polvilumpio (etuosa)
Polvilumpio (takaa)
Pohjois-Irlannin hallintoalueet

Pohjois-Irlannin hallintoalueet (engl. local government districts) muodostavat Pohjois-Irlannin paikallishallinnon. Vuodesta 2015 lähtien Pohjois-Irlanti on jaettu 11 hallintoalueeseen.
Aiheesta muualla

Wikimedia Commonsissa on kuvia tai muita tiedostoja aiheesta .
Northern Ireland Local Government Association (englanniksi)
Polviorsi

Polviorsi on heraldinen airutkuvio, joka kulkee kilven keskellä alaspäin aukeavan kulman muotoisena nauhana, jonka korkeus on noin kolmannes kilven leveydestä. Polviorsia on Suomessa käytössä kahta erilaista mallia; ensimmäinen on tylppäkärkinen ja sijaitsee kilven keskellä, ja toinen teräväkärkinen ulottuen kilveen lakeen. Jäljempää voidaan selvyyden vuoksi kutsua kilven lakeen ulottuvaksi polviorreksi. Selkeästi kavennettua polviortta sanotaan polvivartaaksi.
Polviorsi yltää aina kilven reunasta reunaan; jos sen kumpikaan pää ei yllä kilven reunaan saakka, polviortta kutsutaan irtonaiseksi. Polviorsi on kaateinen, jos sen suunta on kääntynyt 180 astetta.
Kaksoispolviorsi ei nimestään huolimatta ole polviorren kahdennus vaan oma kuvionsa, joka muistuttaa lähinnä M-kirjainta.
Hopeakentässä punainen polviorsi
Hopeakentässä punainen kaateinen polviorsi
Hopeakentässä punainen kilven lakeen ulottuva polviorsi
Miehikkälän vaakunassa on punaisessa kentässä hopeinen kaksoispolviorsi
Patxi Puñal

| 0 | 1 | 2 |
| --- | --- | --- |

Henkilötiedot
Koko nimi: Francisco Puñal Martínez
Syntymäaika: 6. syyskuuta 1975 (ikä 49)
Syntymäpaikka: Pamplona, Espanja
Pelipaikka: keskikenttäpelaaja
Pituus: 179 senttimetriä
Seura
Seura: Osasuna
Pelinumero: 10
Junioriseurat
: Osasuna
Seurat
| Vuodet | Seura | O (M) |
| 1996–1998 1997– 1999–2001 | Osasuna B Osasuna → Leganés (laina) | 32 (4) 432 (22) 62 (11) |
 Seurajoukkueuran tilastot kattavat vain kansalliset sarjat, päivitetty 25. elokuuta 2013.
Francisco "Patxi" Puñal Martínez (s. 6. syyskuuta 1975 Pamplona, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Osasunaa ja on pelipaikaltaan keskikenttäpelaaja.
Ura

Puñal on Osasunan kasvatti, ja on pelannut koko ammattilaisuransa Osasunassa. Lukuun ottamatta kahta lainapestiä, jotka hän pelasi Leganésissa. Ensimmäisen pelinsä edustusjoukkueessa hän pelasi 15. kesäkuuta 1997 Eibaria vastaan.
Lainakausien jälkeen Puñal nousi takaisin joukkueen parhaimmistoon. Hän teki ensimmäisen maalinsa pääsarjassa 27. lokakuuta 2001 kotiottelussa Mallorcaa vastaan, joka päättyi lopulta Osasunan 4–0-voittoon. Kaudella 2005–2006 Puñal pelasi yhteensä 34 ottelua ja teki niissä neljä maalia.
Pohjois-Irlannin kansalliskokous

| Pohjois-Irlannin kansalliskokous Northern Ireland Assembly Tionól Thuaisceart Éireann Norlin Airlan Assemblie> Tyyppi |
| --- | --- |
Tyyppi:  yksikamarinen
Johto
Puhemies:  Alex Maskey
Kokoonpano
Edustajia:  90
 
Puolueet:        Sinn Féin (27) N       Demokraattinen unionistipuolue (25)  U       Alliance Party (17)       Ulsterin unionistipuolue (9)  U       Social Democratic and Labour Party (8)  N       Traditional Unionist Voice (1) U       People Before Profit (1)       sitoutumattomat unionistit (2) U 
Vaalit
Valintatapa:  siirtoäänivaali
Viimeisimmät vaalit:  5. toukokuuta 2022
Kokouspaikka
 Stormontin parlamenttirakennus Belfastissa.
 Belfast
Kotisivut
 http://www.niassembly.gov.uk/
Pohjois-Irlannin kansalliskokous (engl. Northern Ireland Assembly) on Pohjois-Irlannin itsehallintoelin. Se perustettiin vuonna 1998 pitkäperjantain sopimuksen allekirjoittamisen jälkeen. Kansalliskokouksessa on 90 (aiemmin 108) jäsentä, joista käytetään nimitystä Member of the Legislative Assembly (MLA). Pohjois-Irlannissa on 18 vaalipiiriä, joista kaikista valitaan kansalliskokoukseen viisi edustajaa siirtoäänivaalitapaa käyttäen.
Aiheesta muualla

Kuvia tai muita tiedostoja aiheesta Pohjois-Irlannin kansalliskokous Wikimedia Commonsissa
Peng Liyuan

| Peng Liyuan |
| --- | --- |

Henkilötiedot
Syntynyt: 20. marraskuuta 1962 (ikä 61) Shandongin maakunta
Muut tiedot
 Nimikirjoitus
Peng Liyuan (s. 20. marraskuuta 1962, Shandong) on kiinalainen ooppera- ja kansanlaulaja, sekä näyttelijä, joka tunnetaan myös maan presidentin Xi Jinpingin vaimona. Peng oli hyvin tunnettu esiintyjä esimerkiksi televisiossa, mutta sittemmin hän on keskittynyt ajamaan tupakan kontrollia, naisten koulutusta ja HIV:n vastaista taistelua.
Elämäkerta

Vaikka Pengin myöhempi ura liittyi kiinteästi Kiinan kommunistiseen puolueeseen, hänen perheensä oli joutunut kulttuurivallankumouksen aikana vainojen kohteeksi. Kiinan televisiolle antamassaan haastattelussa vuonna 2004 hän kertoi isänsä tulleen leimatuksi vastavallankumoukselliseksi, koska hänen perheellään oli Taiwanin armeijassa palvelleita sukulaisia. 14-vuotiaana Peng alkoi opiskella Shandongin taideyliopistossa erikoistuen kansanlauluihin. Sittemmin hän liittyi Kansan vapautusarmeijaan ja toimi niin sanottuna taide- ja kulttuurisoturina. Sotilasarvoltaan hän on nykyisin kenraalimajuri. Julkisuuteen hän nousi esiinnyttyään Kiinan keskustelevision uudenvuoden gaalassa vuonna 1983. Seuranneiden vuosikymmenten aikana hän esiintyi vastaavanlaisissa ohjelmissa usein. Lauluissaan hän käsittelee esimerkiksi Kiinan nousua ja Kiinan kommunistista puoluetta, jälkimmäistä hyvin positiivisessa valossa.
Peng tapasi tuolloin Fujianin maakunnan Xiamenin kaupungin varapormestarina toimineen Xi Jinpingin vuonna 1986 ja pari meni naimisiin vuonna 1987. He saivat tyttären vuonna 1992. Xistä tuli kommunistisen puolueen pääsihteeri vuonna 2012 ja maan presidentti seuraavana vuonna. Ennen tätä virkaansa Pengiä pidettiin usein parin tunnetumpana henkilönä. Peng esiintyy nykyisin laulajan roolissa entistä paljon harvemmin. Sen sijaan hän on toiminut esimerkiksi Maailman terveysjärjestön hyväntahdon lähettiläänä puhuen tuberkuloosista ja HIV:stä. Hänen on katsottu toimivan myös Kiinan entisten presidenttien vaimoihin verrattuna paljon edustustehtävissä etenkin ulkomailla.
Aiheesta muualla

Kuvia tai muita tiedostoja aiheesta Peng Liyuan Wikimedia Commonsissa
Pau (Italia)

| Pau (Pàu) |
| --- | --- |
 Sijainti Oristanon maakunnassa
 Pau
 Koordinaatit: 39.791°0′0″N, 8.801°0′0″E 
Valtio:   Italia
Alue:  Sardinia
Maakunta:  Oristano
Pinta-ala:  
 – Kokonaispinta-ala:  13,82 km²
Korkeus:  315 m
Väkiluku:  300
Aikavyöhyke:  UTC+1
 – Kesäaika:  UTC+2
Postinumero:  09090
Suuntanumero(t):    0783
Rekisterikilpi:  OR
 
 http://www.comunepau.it 
Infobox OKVirheellinen NIMI-arvo: 
Pau (sardiksi Pàu) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 300 asukasta (vuonna 2016) ja sen pinta-ala on 13,82 neliökilometriä. Se sijaitsee 315 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Pau (Italia) Wikimedia Commonsissa
Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
Piano Tiles 2

| Piano Tiles 2 |
| --- | --- |

Julkaisija:  Cheetah Mobile, Cheetah Games, DeDou
Jakelija:  Google Play ja App Store
Pelisarja:  Piano Tiles
Julkaistu:  19. elokuuta 2015
Lajityyppi:  toimintapeli
Pelimuoto:  yksinpeli
Alusta:  Android, iOS
Hinnoittelutapa:  ilmaispeli
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK     : 
Piano Tiles 2 on 19. elokuuta 2015 julkaistu musiikkipainotteinen videopeli, jossa tarkoituksena on painaa mustia pianon laattoja ja varoa osumista valkoisiin.
Pelaaminen

Piano Tiles 2:ssa on vain klassisia kappaleita. Pelaaja valitsee musiikkikappaleen, jonka haluaa pelata läpi. Pelaajan täytyy painaa hellästi mustia pianonlaattoja ja varoa osumista valkoisiin. Mikäli pelaaja osuu valkoisiin, taso alkaa alusta ja hän voi yrittää sitä loputtomasti uusia kertoja. Pelin melodia on dynaaminen ja rytmin määrää nopeus, jolla pelaaja koskettaa laattoja.
Pelissä on kuusi erilaista pelitilaa:
Normaali
Yritä saavuttaa 50 laattaa mahdollisimman nopeasti tekemättä virheitä.
Arcade
Arcade on kilpailullinen pelitila, jossa eniten mustia laattoja klikannut on voittaja. Nopeus kasvaa vähitellen pelin edetessä. Peli kestää siihen asti, kunnes joku pelaaja tekee virheen.
Zen
Zen-muotoa voi pelata joko pro- tai normaaliversiona. Pro-versiossa on 15 sekuntia ja normaaliversiossa 30 sekuntia aikaa klikata niin montaa mustaa laattaa kuin kerkeää. Peli ei liiku, ellei itse paina laattoja.
Pommi
Tässä tilassa nimensä mukaisesti on tehtävänä väistellä pommeja.
Kiire
Pelaajalla on yhden minuutin soittoaika yrittääkseen soittaa kyseisestä kappaletta mahdollisimman paljon. Liikkeen nopeus kasvaa vähitellen pakottaen pelaajat jatkuvasti kiihtymään ja asettamaan uuden ennätyksen.
Toisto
Toisto on samanlainen kuin zen-tila, mutta rajoitettu toistoaika voidaan valita uudelleen. Jos pelaaja ei saavuta kappaleesta 50 nuottia tarpeeksi ajoissa, peli päättyy.
Pelissä käytetään suosittujen säveltäjien kappaleita, kuten Frédéric Chopin ja Johann Sebastian Bach.
Poznańin kunnallisstadion

| Poznańin kunnallisstadion |
| --- | --- |

Rakennuksen tiedot
Sijainti:  Poznań, Puola
Koordinaatit:  52°23′50″N, 16°51′29″E
Avattu:  23. elokuuta 1980
Remontoitu:  2010
Omistaja:  Poznańin kaupunki
Kenttä:  Ruoho
Käyttäjät
 KKS Lech Poznań (1980–), Warta Poznań (2010–2012) 
Katsojakapasiteetti
 41 609 
Lisää rakennusartikkeleitaArkkitehtuurin teemasivulla
Poznańin kunnallisstadion (puol. Stadion Miejski w Poznaniu) on jalkapallostadion Poznańin kaupungissa Puolassa. Stadion on valmistunut vuonna 1980, mutta se uudistettiin 2000-luvulla. Stadion oli yksi Jalkapallon EM-kilpailujen 2012 ottelupaikoista.
Poznańin voivodikunta

Poznańin voivodikunnan sijainti Puolan kartalla.
Poznańin voivodikunta (puol. województwo poznańskie) oli 1975–1998 yksi Puolan 49 voivodikunnasta. Se oli pinta-alaltaan 8 151 km² ja sen hallintokeskus oli Poznań. Poznańin voivodikunnan alueesta tuli vuoden 1999 hallintouudistuksen tuloksena osa nykyistä Ison-Puolan voivodikuntaa.